Հավելված

ՀՀ Լոռու մարզի Լոռի Բերդ համայնքի ավագանու

2023թ. դեկտեմբերի 8-ի թիվ -Ն որոշման

ՀՀ Լոռու մարզի Լոռի Բերդ համայնքի ղեկավար`

**Ա. ՆԵՐՍԻՍՅԱՆ**

# **ԼՈՌՈՒ ՄԱՐԶԻ ԼՈՌԻ ԲԵՐԴԻ ՀԱՄԱՅՆՔԻ**

# **2024-2026 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ**

# **ԼՈՌԻ ԲԵՐԴ 2023Թ.**

# **ԲՈՎԱՆԴԱԿՈՒԹՅՈՒՆ**

# **1. ՆԵՐԱԾՈՒԹՅՈՒՆ....................................................................................................... 3**

# **2. ՄԱՍ 1. ԼՈՌԻ ԲԵՐԴ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐԸ................................. 5**

# **3. ՄԱՍ 2. ԼՈՌԻ ԲԵՐԴ ՀԱՄԱՅՆՔԻ ԲՅՈՒՋԵԻ ԾԱԽՍԵՐԸ ........................................ 8**

# **ՆԵՐԱԾՈՒԹՅՈՒՆ**

Լոռի Բերդ համայնքի 2024-2026 թվականների միջնաժամկետ ծախսային ծրագիրը (այսուհետև՝ ՄԺԾԾ) համայնքի առաջիկա երեք տարիների զարգացման ռազմավարական ֆինանսական փաստաթուղթ է, որի հիմքում ընկած են համայնքի զարգացման հնգամյա ծրագրերով սահմանված համայնքի զարգացման հիմնախնդիրները, ինչպես նաև ՀՀ կառավարության ծրագրերով որդեգրված առաջնահերթ ուղղությունները, որոնք արտացոլված են վերջին տարիներին ՀՀ ֆինանսների նախարարության կողմից մշակված գերակայություններում:

2024-2026 թվականների միջնաժամկետ հատվածում Լոռի Բերդ համայնքի տնտեսական քաղաքականության հիմնական ուղղություններն են.

* **Գյուղատնեսության բնագավառ.**

- Իրականացնել ոռոգման ցանցերի կառուցման և արդիականացման աշխատանքներ՝ նվազագույնի հասցնելու համար անմշակ վարելահողերի քանակը: Այս նպատակին հասնելու համար նախատեսվում է իրականացնել ոռոգման ցանցերի կառուցում էլեկտրական պոմպակայաններով, որոնք կսնուցվեն տեղադրվող ֆոտովոլտային կայանների միջոցով:

-Համագործակցելով այլ ներդրողների հետ և սուբվենցիոն ծրագրերով ձեռք բերել նոր գյուղատնտեսական տեխնիկա:

* **Տրանսպորտի բնագավառ.**

- Շարունակել ներհամայնքային ճանապարհների կանոնավոր տուֆ քարով սալարկման աշխատանքները՝ նվազագույնի հասցնելով ներհամայնքային անբարեկարգ ճանապարհների մակերեսը:

- Սուբվենցիոն ծրագրով ձեռք բերել միկրոավտոբուսներ, որոնք կծառայեն բնակչության ներհամայնքային փոխադրումների կազմակերպմանը:

* **Քաղա­քա­շի­նության բնագավառ.**

- Համայնքի բոլոր բնակավայրերում իրականացնել լուսավորության ներքին ցանցի ընդլայնման աշխատանքներ, արդիականացնել լուսավորության համակարգը՝ ժամանակակից էներգոխնայող լուսատուներով:

- Բոլոր բնակավայրերում տեղադրել 240 ԿՎ հզորության նոր ֆոտովոլտային կայաններ:

* **Շրջակա միջավայրի պաշտպանության բնագավառ.**

- Ավելացնել աղբահավաքման պարբերականությունը:

- Ավելացնել բնակավայրերում տեղադրված աղբարկղների թիվը:

* **Կրթության բնագավառ.**

-Պայմաններ ապահովել համայնքում նախադպրոցական կրթության զարգացման համար, ավարտել Ագարակ, Ուռուտ և Սվերդլով բնակավայրերի մանկապարտեզների հիմնանորոգման աշխատանքները, տարբեր հասարակական կազմակերպությունների հետ համագործակցելով ապահովել դրանց նյութատեխնիկական հագեցվածությունը: Սուբվենցիոն ծրագրերով ևս 2 բնակավայրերում լուծել մանկապարտեզների խնդիրը: Համայնքի չորս բնակավայրերում ունենալ գործող մանկապարտեզներ՝ բոլոր շահառուների համար հասանելի դարձնելով նախադպրոցական կրթությունը:

- Աջակցել համայնքում գործող դպրոցներին, նպաստել նրանց կողմից իրականացվող արդյունավետ ծրագրերին՝ դրամաշնորհներ տրամադրելու միջոցով:

* **Սոցիալ-մշակութային ոլորտներ.**

-Վերազինել մշակութային հաստատությունները, ստեղծել և ֆինանսավորել սպորտային և գեղարվեստի խմբեր,

-Բոլոր բնակավայրերում իրականացնել սպորտային հրապարակների կառուցման և կահավորման աշխատանքներ, ձեռք բերել սպորտային գույք:

-Աջակցել համայնքում գործող բուժհաստատություններին:

-Աջակցել համայնքի ակտիվ երիտասարդների կողմից իրականացվող տարբեր մշակութային, ժամանցային, մարզական ծրագրերի իրականացմանը:

-Շարունակել դրամական խրախուսում տրամադրել կրթության, գիտության, արվեստի, սպորտի և այլ բնագավառներում հաջողություններ գրանցած երեխաներին և երիտասարդներին:

-Սոցիալական ապահովության բնագավառում շարունակել առանձնակի ուշադրութ­­յան կենտրո­նում պահել անապահով ընտանիքներին, առանց ծնողական խնամ­քի մնացած երեխաների սոցիալական պաշտպանվածության խնդիրներին:

* **Համայնքային կառավարման ոլորտ.**

- Տարածքային զարգացման հիմնադրամի ֆինանսավորմամբ համայնքում կառուցվող համայնքապետարանի շենքում ստեղծել քաղաքացիների սպասարկման գրասենյակ և նիստերի դահլիճ՝ առավել արդյունավետ դարձնելով քաղաքացիների սպասարկումը:

- Իրականացնել համայնքային ծառայության կատարելագործման, տեխնիկական վերազինմանն ուղղված միջոցա­ռում­նե­ր, վերապատրաստումների միջոցով նպաստել ծառայող անձնակազմի մասնագիտական կարողությունների զարգացմանը:

# **ՄԱՍ 1. ԼՈՌԻ ԲԵՐԴ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐԸ**

Լոռի Բերդ համայնքի եկամուտների գոյացման աղբյուրները բաժանվում են երկու խմբի՝ սեփական եկամուներ և պաշտոնական դրամաշնորհներ:

2022 թվականի Լոռի Բերդ համայնքի վարչական բյուջե մուտքագրված 260053,1 հազ. դրամ եկամուտներից 123313,4 հազ. դրամը բաժին է ընկել սեփական եկամուտներին, իսկ 136739,7 հազ. դրամը՝ ՀՀ պետական բյուջեից ֆինանսական համահարթեցման սկզբունքով տրամադրված դոտացիայի գումարն է:

**Վարչական բյուջեի** հարկային եկամուտներում ամենախոշոր մասը բաժին է ընկել անշարժ գույքից գույքային հարկերին՝ 32652,9 հազ. դրամ:

Մնացած եկամուտների պատկերը հետևյալն է.

-փոխադրամիջոցների գույքահարկ- 20463,9 հազ.դրամ ,

-տեղական տուրքեր- 377,0 հազ.դրամ,

-վարչական գանձումներ- 5142,8 հազ.դրամ,

-վարձակալական վճար- 16300,3 հազ.դրամ,

-այլ եկամուտներ- 48376,4 հազ.դրամ:

**Ֆոնդային բյուջեի** եկամուտները գոյացել են վարչական բյուջեի պահուստային ֆոնդից ֆոնդային բյուջե կատարվող մասհանումների (62188,4 հազ. դրամ) և պետական բյուջեից ստացված սուբվենցիաների (226639,0 հազ.դրամ) հաշվին:

Լոռի Բերդի համայնքապետարանի 2024-2026 թվականների ՄԺԾԾ-ի կազմման հիքում ընկած է ինչպես նախորդ տարիների բյուջեի մուտքերի վերլուծությունը, այնպես էլ տարբեր նորմատիվ իրավական ակտերով սահմանված համայնքի բյուջեին ամրագրված եկամուտների դրույքաչափերը և դրանցում կատարված փոփոխությունները:

2024-2026 թվականնների եկամուտների իրատեսական կանխատեսումների համար հաշվի է առնվել նախորդ տարիներին տեղական հարկերի, տուրքերի և վճարների գանձելիության մակարդակը, ինչպես նաև տվյալ բնագավառում առկա խնդիրների առաջացման պատճառները ու դրանք հաղթահարելու հնարավորությունները: Հիմք են հանդիսացել համայնքապետարանի համապատասխան բաժինների կողմից ներկայացված տեղեկությունները ընթացիկ բյուջետային տարվա հաշվարկային եկամուտների և գոյացած ապառքների վերաբերյալ: Առանձին հարկատեսակների գծով կիրառվել են եկամուտների կանխատեսման փորձագիտական և միտումների վերլուծության մեթոդները: Մասնավորապես հաշվի են առնվել.

* **անշարժ գույքի հարկի մասով.**

ՀՀ հարկային օրենսգրքով սահմանված անշարժ գույքի հարկի դրույքաչափերը՝ հաշվի առնելով նաև, որ օրենգրքի 233-րդ հոդվածի համաձայն 2021-2026 թվականների համար անշարժ գույքի հարկը (բացա­ռու­թյամբ գյուղատն­տե­սա­կան նշա­նա­կության հողերի) հաշ­վարկվում է անշարժ գույքի շուկա­յա­կան արժեքին մոտարկված կադաս­տրային արժեք­ների և ՀՀ հարկային օրենսգրքի 229-րդ հոդվածի 1-ին մասի 2-7-րդ կետերով սահ­ման­ված դրույ­քա­չա­փերի արտադրյալի 25 տոկոսի չափով, 2022 թվա­­կանի համար՝ 30 տոկոսի չափով, 2023 թվականի հաշվետու տարվա համար՝ 35 տոկոսի չափով, 2024 թվա­կանի հաշվետու տարվա համար՝ 50 տոկոսի չափով, 2025 թվականի հաշ­վետու տարվա համար՝ 75 տոկոսի չափով և 2026 թվականի հաշ­վետու տարվա և հետագա հաշ­վետու տարի­ների համար՝ 100 տոկոսի չափով:

Այս հարկատեսակի գծով ըստ տարիների նախատեսվել են հետևյալ եկմուտները.

2024 թվականին – 34880.0 հազ. դրամ

2025 թվականին – 37900.0 հազ. դրամ

2026 թվականին – 40900.0 հազ. դրամ

Այս հարկատեսակի գծով եկամուտների պլանավորման ժամանակ հաշվի են առնվել նաև հողի հարկի և անշարժ գույքի հարկի գծով կուտաված ապառքների գումարները և դրանց գանձման դինամիկան:

* **փոխադրամիջոցների գույքահարկի մասով.**

Այս հարկատեսակի գծով եկամուտների պլանավորման ժամանակ հաշվի է առնվել համայքապետարանի համակարգչային բազանում գրանցված փոխադրամիջոցների գծով ՀՀ հարկային օրենսգրքով սահմանված կարգով և դրույքաչափերվ հաշվարկված հարկի գումարները, ինչպես նաև կուտկաված ապառքների գումարները և դրանց գանձման դինամիկան:

Վերոնշյալ հարկատեսակների պլանավորման համար հաշվարկներն իրականացվել են նաև հաշվի առնելով անշարժ գույքի հարկ և փոխադրամիջոցների գույքահարկ վճարողների, դրանց առանձին խմբերի, ինչպես նաև հարկ­ման որոշ օբյեկտների համար ՀՀ օրենս­դրու­թյամբ սահմանված հարկային արտոնությունները: Անշարժ գույքի հարկի և փոխադրամիջոցների գույքահարկի արտոնութ­յուն­նե­րի սահմանման իրավասությամբ օժտված է նաև համայնքի ավագանին, որի սահմանած ար­տոնությունների ընդհանուր գումարը չի կարող գերազանցել տվյալ հարկային տարվա համար անշարժ գույքի հարկի գծով համայնքի բյուջեի հաստատված եկամուտների 10 տոկոսը և փոխադրամիջոցների գույքահարկի համար համայնքի բյուջեի հաստատված եկամուտների 10 տոկոսը, և այդ արտոնությունների գումարի դիմաց պետական բյուջեից լրացուցիչ դոտացիաներ չեն տրամադրվում:

* **տեղական տուրքերի և վճարների մասով.**

Տեղական տուրքերի և վճարների գումարների պլանավորումը իրականացվել է հաշվի առնելով «Տեղական տուրքերի և վճարների մասին» ՀՀ օրենքով սահմանված գործողությունների և ծառայությունների համար Լոռի Բերդ համայնքի ավագանու 23.12.2022թ. թիվ 69-Ն որոշմամբ սահմանված դրույքաչափերը :

* **վարձակալական վճարների մասով.**

Այս վճարի պլանավորումը իրականացվել է իրավաբանական և ֆիզիկական անձանց հետ կնքված հողի և անշարժ գույքի վարձակլության պայմանագրերով սահմանված վարձակալական վճարների տարեկան հաշվարկի գումարների համաձայն:

* **այլ եկամուտների մասով.**

Այլ եկամուտների մուտքերը հիմնականում գոյանում են համայնքին սեփականության իրավունքով պատկանող գյուղատնտեսական և այլ տեխնիկայով մատուցված ծառայությունների համար համայնքի բյուջե մուտքագրվող գումարներից: Այդ ծառայությունների համար վճարների սակագները սահմանված են Լոռի Բերդ համայնքի ավագանու 13.01.2022թ. թիվ 6-Ա որոշմամբ:

Եկամուտների կանխատեսման ժամանակ վերլուծվել են դրանց կատարման գծով ռիսկերը, որոնք մեծապես կախված են հարկ վճարողների վարքագծից: Հարկ վճարողների վարքագծից կախված եկամուտների հավաքագրման ռիսկերը գնահատվել են միջին, որը կարող է մեղմվել իրականացվող վարչարարության արդյունավետության բարձրացմամբ:

Ստորև ներկայացվում է ըստ եկամտի տեսակների 2024-2026 թվականնեերի համար վարչական բյուջեի եկամուտների կանխատեսումները՝ 2023թ. հաստատված և 2024թ. կանխատեսված բյուջեների ցուցանիշների համեմատական վերլուծությամբ (Աղյուսակ 1):

Միջնաժամկետ հատվածում հարկային եկամուտների հավաքագրման ռիսկայնությունը մե­ծա­պես կախվածության մեջ կլինի հարկ վճարողների վարքագծից, որի զսպման/մեղմման նպատակով կիրականացվի առավել արդյունավետ վար­չարարական միջոցա­ռում­նե­ր։

Աղյուսակ 1

|  |  |  |  |  |  |  |  |
| --- | --- | --- | --- | --- | --- | --- | --- |
| **Մուտքի անվանումը** | **2022թ փաստ** | **2023թ. հաստ** | **2024 թ. կանխ.** | **2025թ. կանխ.** | **2026 թ. կանխ.** | **2024թ կանխ. և 2023թ. հաստ. բյուջեի տարբերութ.** | |
| **գումար** | **տոկոս** |
| **ԸՆԴԱՄԵՆԸ ՄՈՒՏՔԵՐ** | **260 053,0** | **396 836,1** | **325 110,8** | **345 390,8** | **350 478,8** | **-71 725,3** | **81,9** |
| **Գույքային հարկեր անշարժ գույքից** | **32 652,9** | **34 100,0** | **34 880,0** | **37 900,0** | **40 900,0** | **780,0** | **102,3** |
| **Գույքային հարկեր այլ գույքից** | **20 463,9** | **24 300,0** | **24 500,0** | **24 800,0** | **24 800,0** | **200,0** | **100,8** |
| **Տեղական տուրքեր** | **377,0** | **436,0** | **500,0** | **600,0** | **680,0** | **64,0** | **114,7** |
| **Պաշտոնական դրամաշնորհներ** | **136 739,7** | **136 333,2** | **210 580,8** | **210 580,8** | **210 580,8** | **74 247,6** | **154,5** |
| **Այլ եկամուտներ** | **69 819,5** | **201 666,9** | **54 650,0** | **71 510,0** | **73 518,0** | **-147 016,9** | **27,1** |
| այդ թվում. |  |  |  |  |  |  |  |
| հողի և գույքի վարձակ. եկամուտ | 16 300,3 | 11 856,0 | 13 400,0 | 13 900,0 | 14 900,0 | 1 544,0 | 113,0 |
| վարչական գանձումներ | 5 142,8 | 9 574,0 | 9 950,0 | 12 310,0 | 14 910,0 | 376,0 | 103,9 |
| մուտքեր տույժերից և տուգանքներից | 0,0 | 200,0 | 300,0 | 300,0 | 300,0 | 100,0 | 150,0 |
| այլ եկամուտներ | 48 376,4 | 180 036,9 | 31 000,0 | 45 000,0 | 43 408,0 | -149 036,9 | 17,2 |

**ՄԱՍ 2. ԼՈՌԻ ԲԵՐԴ ՀԱՄԱՅՆՔԻ ԲՅՈՒՋԵԻ ԾԱԽՍԵՐԸ**

Լոռի Բերդ համայնքի 2024-2026 թվականների ծախսերի պլանավորման հիմքում, դրված են այն հիմնախնդիրները, որոնց լուծման առաջնահերթությունները ամրագրված են համայնքի զարգացման տեսլականում: Այդ նպատակով նախատեսվում են կատարել կապիտալ ծախսեր հետևյալ ուղղություններով.

* **Գյուղատնեսության բնագավառ.**

Քանի որ Լոռի Բերդ համայքը կազմված է միայն գյուղական բնակավայրերից, համայնքի բնակչության հիմնական զբաղմունքը գյուղատնտեսությունն է, որի զարգացումից է հիմնականուն կախված բնակչության կենսամակարդակի բարելավումը:

Այդ նպատակին հասնելու համար նախորդ տարիների ընթացքում ձեռք են բերվել տարբեր գյուղատնտեսական տեխնիկա և գյուղատնտեսական գործիքներ, որոնցով վճարովի ծառայություններ են մատուցվում ինչպես համայնքի, այնպես էլ հարակից բնակավայրերի հողօգտագործողներին: Բոլոր բնակավայրերում տեղադրվել են հակակարկտային կայաններ, որոնց գոյությունը որոշ չափով մեղմացրել է գյուղատնտեսության արդյունքների կախվածությունը եղանակային պայմաններից՝ ավելի գրավիչ և կանխատեսելի դարձնելով գյուղատնտեսությամբ զբաղվելը: Այս ամենի շնորհիվ համայնքում մի քանի անգամով ավելացել է մշակվող վարելահողերի քանակը:

Այժմ համայնքում գյուղատնտեսության զարգացման առաջնահերթ խնդիրը դարձել է հողատարածքների ոռոգման հարցը: Վերջին տարիներին կլիմայական պայմանների փոփոխության պատճառով ոռոգման ներքին ցանցերի կառուցուման և արդիականացման հարցերը դարձել են օրակարգի կարևորագույն խնդիրները: Այդ իսկ պատճառով 2025-2026 թվականներին նախատեսվել է սուբվենցիոն ծրագրերով իրականացնել ոռոգման ցանցերի կառուցման աշխատանքներ, յուրաքանչյուր տարի 100,0 մլն.դրամի չափով, որից 65,0 մլն. դրամը՝ սուբվենցիայի հաշվին:

* **Քաղա­քա­շի­նության բնագավառ**

Լոռի Բերդ համայնքի զարգացման գերակայություններից է նաև ներհամայնքային ճանապարհների կառուցումը և գիշերային լուսավորության ցանցի ընդլայնումը: Այդ նպատակով նախորդ տարիներին բոլոր բնակավայրերում սուբվենցիոն ծրագրերի միջոցով կատարվել են ներհամայնքային ճանապարհների կանոնավոր տուֆ քարով սալարկման աշխատանքներ: Սուբվենցիոն ծրագրերով կատարվել են նաև լուսավորության ցանցի ընդլայնման աշխատանքներ: Համայնքի բոլոր բնակավայրերում Տարածքային զարգացման հիմնադրամի ֆինանսավորմամբ տեղադրվել են ֆոտովոլտային կայաններ:

2024-2026 թվականներին ևս նախատեսվում են ներդրումներ կատարել վերը նշված բնագավառներում: Մասնավորապես ըստ տարիների սուբվենցիոն ծրագրերով իրականացվելու են հետևյալ աշխատանքները

**2024 թվականին.**

- ներհամայնքային ճանապարհների կանոնավոր տուֆ քարով սալարկման աշխատանքներ -178,3 մլն. դրամ, որից սուբվենցիա՝ 62,4 մլն. դրամ

- գիշերային լուսավորության ցանցի ընդյայնման աշխատանքներ- 67,2 մլն. դրամ, որից սուբվենցիա՝ 30,2 մլն. դրամ

**2025 թվականին.**

- ներհամայնքային ճանապարհների կանոնավոր տուֆ քարով սալարկման աշխատանքներ -150,0 մլն. դրամ, որից սուբվենցիա՝ 82,5 մլն. դրամ

- գիշերային լուսավորության ցանցի ընդյայնման աշխատանքներ- 60,0 մլն. դրամ, որից սուբվենցիա՝ 33,0 մլն. դրամ

- ֆոտովոլտային կայանների տեղադրում- 20,0 մլն. դրամ, որից սուբվենցիա՝ 11,0 մլն. դրամ

**2026 թվականին.**

- ներհամայնքային ճանապարհների կանոնավոր տուֆ քարով սալարկման աշխատանքներ -150,0 մլն. դրամ, որից սուբվենցիա՝ 82,5 մլն. դրամ

- ֆոտովոլտային կայանների տեղադրում- 20,0 մլն. դրամ, որից սուբվենցիա՝ 11,0 մլն. դրամ:

* **Կրթության բնագավառ**

Նախատեսվում է ներդրումներ իրականացնել նաև նախադպրոցական կրթության զարգացման համար:

Այդ ոլորտում ներդրումները սկսվել են 2021 թվականից՝ ՀՀ կրթության, գիտության, մշակույթի և սպորտի նախարարության կողմից տրված դրամաշնորհի միջոցների հաշվին հիմնանորոգվել է մեկ մանկապարտեզի շենք:

2022-2023 թվականներին հաստատված սուբվենցիոն ծրագրերով կատարվում են երեք բնակավայրերի մանկապարտեզների շենքերի հիմնանորոգման աշխատանքներ, որոնք շահագործման կհանձնվեն 2023թ.:

Շարունակվելու են սուբվենցիոն ծրագրերով աշխատանքների իրականացումը վերը նշված ոլորտում, մասնավորապես նախատեսվում է կատարել մանկապարտեզների հիմնանորոգման աշխատանքներ հետևյալ գումարների չափով.

2025-2026 թվականներին յուրաքանչյուր տարի - 50,0 մլն.դրամ, որից սուբվենցիա՝ 35,0 մլն.դրամ:

2024թ. նախատեսվել է գործարկել վերանորոգված մանկապարտեզներից մեկը, որի պատճառով վարչական բյուջեում շուրջ 7,0 մլն.դրամով ավելացել նախադպրոցական կրթության գծով ընթացիկ դրամաշնորհի գումարը:

* **Սոցիալ-մշակութային ոլորտներ**

2024-2026 թվականներին համայքային բյուջեից միջոցներ կհատկացվեն նաև մշակույթի և սպորտի զարգացման համար: Սուբվենցիոն ծրագրերով նախատեսվում է բոլոր բնակավայրերում իրականացնել սպորտային հրապարակների կառուցման և կահավորման աշխատանքներ հետևյալ գումարների չափով.

2025-2026 թվականներին յուրաքանչյուր տարի - 10,0 մլն.դրամ, որից սուբվենցիա՝ 4,5 մլն.դրամ:

* **Համայնքի կարիքների համար գյուղատնտեսական և կոմունալ տեխնիկայի ձեռքբերում**

2024-2026 թվականներին նախատեսվում է համայնքի կարիքների համար ձեռք բերել գյուղատնտեսական և կոմունալ տեխնիկա հետևյալ գումարների չափով.

2024 թվականին- 60,2 մլն.դրամ, որից սուբվենցիա՝ 33,1 մլն. դրամ,

2025 թվականին- 65,0 մլն.դրամ, որից այլ ներդրող՝ 50,0 մլն. դրամ, սուբվենցիա՝ 6,75 մլն.դրամ,

2026 թվականին- 25,0 մլն.դրամ, որից սուբվենցիա՝ 11,25 մլն.դրամ:

Ստորև ներկայացվում է 2024-2026 թվականների համար նախատեսված վարչական ծախսերը՝ 2023թ. հաստատված և 2024թ. կանխատեսված բյուջեների ցուցանիշների համեմատական վերլուծությամբ (Աղյուսակ 2):

Աղյուսակ 2

|  |  |  |  |  |  |  |  |
| --- | --- | --- | --- | --- | --- | --- | --- |
| **Մուտքի անվանումը** | **2022թ փաստ** | **2023թ. հաստ** | **2024 թ. կանխ.** | **2025թ. կանխ.** | **2026 թ. կանխ.** | **2024թ կանխ. և 2023թ. հաստ. բյուջեի տարբերություն** | |
| **գումար** | **տոկոս** |
| **ԸՆԴԱՄԵՆԸ ԾԱԽՍԵՐ** | **226 637,3** | **396 836,1** | **325 110,8** | **345 390,8** | **350 478,8** | **-71 725,3** | **81,9** |
| Ընդհանուր բնույթի հանրային ծառայություններ | 103 909,7 | 124 713,0 | 140 058,8 | 141 050,0 | 139 650,0 | **15 345,8** | **112,3** |
| Տնտեսական հարաբերություններ | 36 982,6 | 179 160,8 | 42 200,0 | 44 200,0 | 45 200,0 | **-136 960,8** | **23,6** |
| Շրջակա միջավայրի պաշտպանություն | 6 000,0 | 7 300,0 | 8 000,0 | 8 500,0 | 8 500,0 | **700,0** | **109,6** |
| Բնակարանային շինարարություն և կոմունալ ծառայություն | 650,0 | 5 980,0 | 15 500,0 | 14 900,0 | 14 900,0 | **9 520,0** | **259,2** |
| Առողջապահություն | 0,0 | 200,0 | 300,0 | 300,0 | 300,0 | **100,0** | **150,0** |
| Հանգիստ, մշակույթ և կրոն | 2 479,7 | 9 000,0 | 12 100,0 | 11 500,0 | 9 600,0 | **3 100,0** | **134,4** |
| Կրթություն | 7 466,9 | 9 198,0 | 16 274,8 | 46 278,8 | 46 278,8 | **7 076,8** | **176,9** |
| Սոցիալական պաշտպանություն | 6 960,0 | 10 500,0 | 11 300,0 | 11 300,0 | 11 300,0 | **800,0** | **107,6** |
| Հիմնական բաժիններին չդասվող պահուստային ֆոնդեր | 62 188,4 | 50 784,3 | 79 377,2 | 67 362,0 | 74 750,0 | **28 592,9** | **156,3** |

Ինչպես երևում է Աղյուսակ 1-ի և Աղյուսակ 2-ի տվյալներից՝ 2023թ. հաստատված բյուջեի համեմատությամբ 2024թ. համար կանխատեսված բյուջեի վարչական մասի եկամուտները և ծախսերը պակաս են պլանավորվել 71725,3 հազ. դրամով (81,9 տոկոս), որի պատճառը 2023թ. աշնանացան ցորենի արտադրության խթանման համար պետական բյուջեից վճարված ֆինանսական աջակցության գումարն է (140840.8 հազ.դրամ), որի գծով 2024թ. եկամուտ և ծախս չի նախատեսվել: 2023թ. հաստատված բյուջեի եկամուտներում այն արտացոլված է այլ եկամուտներ բաժնում, իսկ ծախսերում՝ տնտեսական հարաբերություններ բաժնում: Մնացած բոլոր խմբերի եկամուտների և ծախսերի գծով 2024թ. համար կանխատեսված ցուցանիշները գերազանցել են 2023թ. ցուցանիշներին:

**Ծախսային գործոնները, որոնք կանխատեսվող ժամանակահատվածում հնարավոր է, որ ազդեն համայնքում իրականացվելիք ծախսերի վրա հետևյալն են՝**

* Հայաստանի Հանրապետության կառավարության 2006 թվականի նոյեմբերի 16-ի N 1708-Ն որոշմամբ հաստատված N 2 հավելվածի 24-րդ կետով սահմանված՝ պետական բյուջեից համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի ծրագրի ընդհանուր արժեքի չափաբաժնի փոփոխությունները
* Արտակարգ իրավիճակով կամ որևէ բնական երևույթով պայմանավորված նոր՝ չնախատեսված ծախսերի անհրաժեշտություն կամ պլանավորված եկամտի նվազում,
* Տարբեր գործնթացներով պայմանավորված արդեն իսկ նախատեսված ծրագրերի շահառուների թվի կտրուկ ավելացումը,
* Բոլոր այն ներքին և արտաքին ծախսային գործոնները, որոնք կարող են ազդել պետական բյուջեից ստացվող դոտացիաների, սուբվենցիաների և հատկացումների վրա
* ՀՀ դրամի արժևորումը կամ արժեզրկումը, վառելիքի և շինանյութերի գների կտրուկ աճը, գնաճը, աշխարհաքաղաքական իրավիճակով պայմանավորված պարենային և ոչ պարենային ապրանքների արտահանման կամ ներկրման սահմանափակումները, որոնք կարող են որևէ ազեդցություն ունենալ համայնքի սոցիալական և տնտեսական իրավիճակի վրա՝ դրանով պայմանավորված նաև կանխատեսվող ծախսերի վրա։
* Հնարավոր է լինեն նաև այլ ներքին և արտաքին գործոններ, որոնք ներկա պահին հնարավոր չէ կանխատեսել կամ որպես ռիսկ դիտարկել, որոնք, սակայն, կարող են էական բացասական ազդեցություն թողնել համայնքի սոցիալ-տնտեսական իրավիճակի վրա՝ դրանով իսկ խոչնդոտելով կանխատեսվող ծախսերի կատարումը կամ նախատեսված ծրագրերի իրականացումը։

2024-2026թթ․ միջնաժամկետ ծախսային ծրագրի համար, որպես առաջնահերթություն և գերակայություն է սահմանվում ավելի անվտանգ, բարեկարգ, կանաչապատ, էկոլոգիապես մաքուր, նորոգված ենթակառուցվածքներով, տնտեսապես զարգացած, հոգևոր, մշակութային, մարզական ակտիվ կյանքով ապրող և բարեկեցիկ բնակիչներով համայնք ունենալ: Առաջնահերթությունների թվում են՝ համակարգված աղբահանությունը, նախադպրոցական կրթության ոլորտում ընդգրկված առավել շատ երեխաների，համայնքային կյանքում երիտասարդների ակտիվ մասնակցությունը և այլն:

Համայնքում արտաքին ֆինանսական աջակցության չափեր և աղբյուրներ կանխատեսելն այնքան էլ իրատեսական չէ, քանի որ ներկա պահին առկա չեն հստակ պայմանավորվածություններ կամ արդեն իսկ կնքված պայմանագրեր ու համաձայնագրեր։ Քաղաքացիների սոցիալական վիճակի բարելավումը, սոցիալական կայունությունը, առողջապահական և հակահամաճարակային արդյունավետ համակարգերի գոյությունը ներքին անվտանգության ապահովման համար ունեն առանցքային նշանակություն:

Համայնքը պետք է ակտիվ համագործակցի նաև տարբեր միջազգային և տեղական կազմակերպությունների հետ, դիմելով նաև այդ կազմակերպությունների կողմից հայտարարված դրամաշնորհներին։ Միջազգային դրամաշնորհների և այլ ֆինանսական աջակցությունների միջոցով համայնքը միտված է զարգացնել հատկապես զբոսաշրջությունը, գյուղատնտեսությունը, կրթությունը, իրականացնել սոցիալական բնույթի և արևային էներգիայի կիրառմանն ուղղված ծրագրեր։